ddrg/super_eurlex huggingface dataset:
SL Uradni list Evropske unije L 149/80

Danska v skladu s členom 3(2) Sporazuma z dne 19. oktobra 2005 med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (1) (v nadaljnjem besedilu „Sporazum“), sklenjenega s Sklepom Sveta 2006/325/ES (2), kadar so sprejete spremembe Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (3), uradno obvesti Komisijo o svoji odločitvi glede izvajanja vsebine takih sprememb.

Uredba Sveta (ES) št. 4/2009 (4) o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah je bila sprejeta 18. decembra 2008. V členu 68 Uredbe (ES) št. 4/2009 je določeno, da Uredba (ES) št. 4/2009 ob upoštevanju prehodnih določb iz člena 75(2) spreminja Uredbo (ES) št. 44/2001 tako, da nadomešča določbe navedene uredbe, ki se uporabljajo za preživninske obveznosti.

Danska je z dopisom z dne 14. januarja 2009, skladno s členom 3(2) Sporazuma, Komisijo uradno obvestila o svoji odločitvi, da bo izvajala vsebino Uredbe (ES) št. 4/2009, kolikor ta uredba spreminja Uredbo (ES) št. 44/2001. To pomeni, da se bodo določbe Uredbe (ES) št. 4/2009 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah uporabljale v odnosih med Skupnostjo in Dansko z izjemo določb iz Poglavij III in VII. Določbe iz člena 2 in Poglavja IX Uredbe (ES) št. 4/2009 pa se uporabljajo le, kolikor se nanašajo na pristojnost, priznavanje, izvršljivost in izvrševanje sodnih odločb ter dostop do sodišča.

V skladu s členom 3(6) Sporazuma dansko uradno obvestilo ustvari medsebojne obveznosti med Dansko in Skupnostjo. Tako Uredba (ES) št. 4/2009 spreminja Sporazum, kolikor spreminja Uredbo (ES) št. 44/2001, in se šteje za njegovo prilogo.

Glede na člen 3(3) in (4) Sporazuma lahko izvajanje zgoraj navedenih določb Uredbe (ES) št. 4/2009 na Danskem poteka na upravni ravni v skladu z oddelkom 9 danskega zakona št. 1563 z dne 20. decembra 2006 o Bruseljski uredbi I in tako ne potrebuje potrditve danskega parlamenta (Folketing). Vsi potrebni upravni ukrepi so začeli veljati z dnem začetka veljavnosti Uredbe (ES) št. 4/2009, in sicer 30. januarja 2009.

(1) UL L 299, 16.11.2005, str. 62.

(2) UL L 120, 5.5.2006, str. 22.

(3) UL L 12, 16.1.2001, str. 1.

(4) UL L 7, 10.1.2009, str. 1.
SL Uradni list Evropske unije L 350/57

Obvestilo o datumu začetka veljavnosti Sporazuma o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani in Republiko Tadžikistan na drugi strani

Sporazum o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani in Republiko Tadžikistan na drugi strani, podpisan 11. oktobra 2004 v Luxembourgu, začne v skladu s členom 100 veljati 1. januarja 2010.
SL Uradni list Evropske unije L 322/1

Obvestilo o podpisu in začasni uporabi Sporazuma med Evropsko skupnostjo in Švicarsko konfederacijo o pogojih za sodelovanje Švicarske konfederacije v programu „Mladi v akciji“ in akcijskem programu na področju vseživljenjskega učenja (2007–2013)

Sporazum med Evropsko skupnostjo in Švicarsko konfederacijo o pogojih za sodelovanje Švicarske konfederacije v programu „Mladi v akciji“ in akcijskem programu na področju vseživljenjskega učenja (2007–2013) (1), ki je bil podpisan 15. februarja 2010 v Bruslju, se bo na podlagi člena 5(2) sporazuma začasno uporabljal od 1. januarja 2011.

(1) UL L 87, 7.4.2010, str. 9.
SL Uradni list Evropske unije L 75/1

Obvestilo o razveljavitvi sporazumov med Evropsko skupnostjo za premog in jeklo ter Švicarsko konfederacijo

Svet se je 9. oktobra 2009 (1) odločil razveljaviti sporazume med Evropsko skupnostjo za premog in jeklo ter Švicarsko konfederacijo. Omenjeni sporazumi so bili kasneje razveljavljeni s sporazumom v obliki izmenjave verbalnih not med Evropsko unijo in Švicarsko federacijo, ki je začel veljati 22. decembra 2009.

(1) UL L 288, 4.11.2009, str. 18.
SL Uradni list Evropske unije L 160/50

Obvestilo o začetku veljavnosti Protokola med Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko skupnostjo in Švicarsko konfederacijo o merilih in mehanizmih za določitev države, odgovorne za obravnavo prošnje za azil, vložene v državi članici ali v Švici

Postopki, potrebni za začetek veljavnosti navedenega protokola (1), ki je bil podpisan 28. februarja 2008, so se zaključili 7. marca 2011. Protokol je tako v skladu s členom 8(2) Protokola začel veljati 1. aprila 2011.

(1) Glej stran 39 tega Uradnega lista.
SL Uradni list Evropske unije L 160/51

Obvestilo o začetku veljavnosti (med Evropsko skupnostjo in Kneževino Lihtenštajn) Protokola med Evropsko skupnostjo, Švicarsko konfederacijo in Kneževino Lihtenštajn k Sporazumu med Evropsko skupnostjo in Švicarsko konfederacijo o merilih in mehanizmih za določitev države, odgovorne za obravnavo prošnje za azil, vložene v državi članici ali v Švici

Po zaključku ustreznih postopkov 24. oktobra 2008 je navedeni protokol (1), ki je bil podpisan 28. februarja 2008 v Bruslju, 1. decembra 2008 začel veljati med Evropsko skupnostjo in Švicarsko konfederacijo.

Glede na to, da so bili postopki, potrebni za začetek veljavnosti tega protokola med Evropsko skupnostjo in Kneževino Lihtenštajn, zaključeni 7. marca 2011, bo navedeni protokol za Kneževino Lihtenštajn v skladu s členom 5(3) Protokola začel veljati 1. maja 2011.

(1) UL L 161, 24.6.2009, str. 8.
SL Uradni list Evropske unije L 138/1

Informacija o datumu začetka veljavnosti Konvencije o pristojnosti in priznavanju ter izvrševanju sodnih odločb v civilnih in gospodarskih zadevah, podpisane v Luganu 30. oktobra 2007

Konvencija o pristojnosti in priznavanju ter izvrševanju sodnih odločb v civilnih in gospodarskih zadevah, podpisana v Luganu 30. oktobra 2007 (1), je v skladu s členom 69(5) Konvencije začela veljati za Evropsko unijo in Švicarsko konfederacijo 1. januarja 2011, za Evropsko unijo in Islandijo pa 1. maja 2011.

(1) UL L 147, 10.6.2009, str. 5. Obrazložitveno poročilo h Konvenciji je bilo objavljeno v UL C 319, 23.12.2009, str. 1.
SL Uradni list Evropske unije L 108/2

Obvestilo o začetku veljavnosti Sporazuma med Kraljevino Norveško in Evropsko unijo o norveškem finančnem mehanizmu za obdobje 2009–2014

Postopki, potrebni za začetek veljavnosti Sporazuma med Kraljevino Norveško in Evropsko unijo o norveškem finančnem mehanizmu za obdobje 2009–2014 (1), ki je bil podpisan v Bruslju 28. julija 2010 in se začasno uporablja od 1. januarja 2011, so bili zaključeni 7. marca 2011. Ta sporazum bo zato v skladu z drugim odstavkom člena 9 začel veljati 1. maja 2011.

(1) UL L 291, 9.11.2010, str. 10.
SL Uradni list Evropske unije L 320/1

Obvestilo o začetku veljavnosti Sporazuma v obliki izmenjave pisem med Evropsko unijo in Argentinsko republiko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji

Sporazum v obliki izmenjave pisem med Evropsko unijo in Argentinsko republiko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (1) bo začel veljati 6. decembra 2011.

(1) UL L 317, 30.11.2011, str. 11.
SL Uradni list Evropske unije L 318/1

Obvestilo o začetku veljavnosti Sporazuma o udeležbi Republike Bolgarije in Romunije v Evropskem gospodarskem prostoru ter štirih z njim povezanih sporazumov

Postopki, potrebni za začetek veljavnosti Sporazuma o udeležbi Republike Bolgarije in Romunije v Evropskem gospodarskem prostoru ter štirih z njim povezanih sporazumov (1), ki so bili podpisani 25. julija 2007 v Bruslju, so se zaključili 8. novembra 2011. Ta sporazum je zato v skladu s členom 6(2) začel veljati 9. novembra 2011.

(1) UL L 221, 25.8.2007, str. 1–66.
3.9

Razgovori s kandidati iz ožjega izbora se opravijo s ciljem, da se soglasno ali sporazumno izbere kandidat s potrebnimi izkušnjami, osebnostjo, nepristranskostjo in ki je sposoben učinkovito sodelovati z visokimi uradniki vlad članic in drugih vlad, mednarodnih in zasebnih organizacij, da se vodjem delegacij priporoči za imenovanje za generalnega sekretarja. Če izbrani kandidat službe ne bi mogel nastopiti iz zdravstvenih ali drugih razlogov, se predlaga nadomestni kandidat. Če odbor za izbor ne more doseči soglasja glede enega samega kandidata, lahko vodjem delegacij predloži dva kandidata, ki ju izbere sporazumno.
SL Uradni list Evropske unije L 234/1

Obvestilo o začetku veljavnosti Sporazuma med Evropsko unijo in Švicarsko konfederacijo o pogojih za sodelovanje Švicarske konfederacije v programu Mladi v akciji in akcijskem programu na področju vseživljenjskega učenja (2007–2013)

Postopki za začetek veljavnosti Sporazuma med Evropsko unijo in Švicarsko konfederacijo o pogojih za sodelovanje Švicarske konfederacije v programu Mladi v akciji in akcijskem programu na področju vseživljenjskega učenja (2007–2013) (1), podpisanega 15. februarja 2010 v Bruslju, so bili končani 31. januarja 2011 in tako je Sporazum v skladu s členom 5 začel veljati 1. marca 2011.

(1) UL L 87, 7.4.2010, str. 9.
SL Uradni list Evropske unije L 125/1

Obvestilo o začasni uporabi Začasnega sporazuma o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani (1)

Evropska unija, Republika Madagaskar, Republika Mauritius, Republika Sejšeli in Republika Zimbabve so se medsebojno uradno obvestile o zaključku postopkov, potrebnih za začasno uporabo Začasnega sporazuma o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani, v skladu s členom 62 navedenega sporazuma. Zato se sporazum med Evropsko unijo ter Republiko Madagaskar, Republiko Mauritius, Republiko Sejšeli in Republiko Zimbabve začasno uporablja od 14. maja 2012.

(1) UL L 111, 24.4.2012, str. 1.
SL Uradni list Evropske unije L 104/1

Obvestilo o začetku veljavnosti, med Evropsko unijo in Kneževino Lihtenštajn,Dogovora med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda

Zadevni dogovor (1) je bil podpisan 22. septembra 2011 v Bruslju. Glede na to, da so bili postopki, potrebni za začetek veljavnosti tega dogovora v odnosih med Evropsko unijo in Kneževino Lihtenštajn, zaključeni 13. marca 2012, bo ta dogovor, kar zadeva Kneževino Lihtenštajn, v skladu s členom 7 Dogovora začel veljati 1. maja 2012.

(1) UL L 103, 13.4.2012, str. 4.
II 
(Nezakonodajni akti)  
MEDNARODNI SPORAZUMI  
Obvestilo o datumu podpisa Protokola o dolo čitvi ribolovnih možnosti in finan čnega prispevka, ki 
jih zagotavlja Sporazum o partnerstvu v ribiškem sektorju med Evropsko skupnostjo in Republiko 
Madagaskar  
Evropska unija in vlada Republike Madagaskar sta Protokol o dolo čitvi ribolovnih možnosti in finan čnega 
prispevka, ki jih zagotavlja Sporazum o partnerstvu v ribiškem sektorju, podpisali 6. decembra 2012 v 
Bruslju.  
Protokol se na podlagi člena 15 Protokola temu ustrezno za časno uporablja od 1. januarja 2013.SL 31.12.2012 Uradni list Evropske unije L 361/9
SL Uradni list Evropske unije L 349/1

Obvestilo o začasni uporabi Sporazuma v obliki izmenjave pisem med Evropsko unijo in vlado Ruske federacije o ohranitvi obveznosti o trgovini s storitvami iz trenutno veljavnega Sporazuma o partnerstvu in sodelovanju med EU in Rusijo

Sporazum v obliki izmenjave pisem med Evropsko unijo in vlado Ruske federacije o ohranitvi obveznosti o trgovini s storitvami iz trenutno veljavnega Sporazuma o partnerstvu in sodelovanju med EU in Rusijo (1), podpisan 16. decembra 2011 v Ženevi, se začasno uporablja od 22. avgusta 2012, ko je Ruska federacija pristopila k STO.

(1) UL L 57, 29.2.2012, str. 44.
SL Uradni list Evropske unije L 349/2

Obvestilo o začasni uporabi Sporazuma med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo

Sporazum med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo (1), podpisan 16. decembra 2011 v Ženevi, se začasno uporablja od 22. avgusta 2012, ko je Ruska federacija pristopila k STO.

(1) UL L 57, 29.2.2012, str. 15.
SL Uradni list Evropske unije L 255/1

Obvestilo o začetku veljavnosti Sporazuma v obliki izmenjave pisem med Evropsko unijo in Kraljevino Maroko o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1, 2 in 3 ter njihovih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani

Evropska unija in Maroko sta 9. marca 2012 oziroma 19. julija 2012 drug drugega obvestila, da so postopki, potrebni za začetek veljavnosti navedenega sporazuma, zaključeni (1).

Ta sporazum v obliki izmenjave pisem začne veljati prvi dan tretjega meseca po datumu deponiranja zadnje listine o odobritvi, in sicer 1. oktobra 2012.

(1) UL L 241, 7.9.2012, str. 2.
SL Uradni list Evropske unije L 56/1

Obvestilo o začasni uporabi Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani s strani Evropske unije in Peruja

Trgovinski sporazum med Evropsko unijo in njenimi državami članicami na eni strani ter Kolumbijo in Perujem na drugi strani, ki je bil podpisan 26. junija 2012 v Bruslju, se v skladu s členom 330(3) sporazuma od 1. marca 2013 začasno uporablja s strani Evropske unije in Peruja. EU na podlagi člena 3(1) sklepa Sveta z dne 31. maja 2012 o podpisu in začasni uporabi sporazuma do zaključka postopkov za njegovo sklenitev začasno ne uporablja člena 2, člena 202(1) ter členov 291 in 292 sporazuma.
SL Uradni list Evropske unije L 315/1

Obvestilo o začasni uporabi dela IV (trgovinske zadeve) Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (Gvatemala)

Do dokončanja postopkov, potrebnih za sklenitev Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani, podpisanega 29. junija 2012 v Tegucigalpi, se v skladu s členom 353(4) Sporazuma njegov del IV, ki se nanaša na trgovinske zadeve, od 1. decembra 2013 začasno uporablja med Evropsko unijo in Gvatemalo. V skladu s členom 3(1) Sklepa Sveta 2012/734/EU (1) o podpisu in začasni uporabi Sporazuma se člen 271 začasno ne uporablja.

(1) Sklep Sveta 2012/734/EU z dne 25. junija 2012 o podpisu Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani in o začasni uporabi dela IV Sporazuma glede trgovinskih zadev (UL L 346, 15.12.2012, str. 1).
SL Uradni list Evropske unije L 204/1

Obvestilo o začasni uporabi dela IV (trgovinske zadeve) Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (Nikaragva)

Do dokončanja postopkov, potrebnih za sklenitev Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani, podpisanega 29. junija 2012 v Tegucigalpi, se v skladu s členom 353(4) Sporazuma njegov del IV, ki se nanaša na trgovinske zadeve, od 1. avgusta 2013 začasno uporablja med Evropsko unijo in Nikaragvo. V skladu s členom 3(1) sklepa Sveta z dne 25. junija 2012 o podpisu in začasni uporabi Sporazuma, se člen 271 začasno ne uporablja.
SL Uradni list Evropske unije L 204/1

Obvestilo o začasni uporabi dela IV (trgovinske zadeve) Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (Honduras)

Do dokončanja postopkov, potrebnih za sklenitev Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani, podpisanega 29. junija 2012 v Tegucigalpi, se v skladu s členom 353(4) Sporazuma njegov del IV, ki se nanaša na trgovinske zadeve, od 1. avgusta 2013 začasno uporablja med Evropsko unijo in Hondurasom. V skladu s členom 3(1) sklepa Sveta z dne 25. junija 2012 o podpisu in začasni uporabi Sporazuma, se člen 271 začasno ne uporablja.
SL Uradni list Evropske unije L 8/9

Uradno obvestilo Evropske unije Kneževini Monako o tehnični spremembi zaradi pristopa Bolgarije in Romunije 1. januarja 2007 in Hrvaške 1. julija 2013 Priloge I k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES z dne 3. junija 2003 o obdavčevanju dohodka od prihrankov v obliki plačil obresti

Spoštovani,

v čast se mi je sklicevati na Sporazum med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti.

Zaradi pristopa Bolgarije in Romunije 1. januarja 2007 in Hrvaške 1. julija 2013 je treba v Prilogo I k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES o obdavčevanju dohodka od prihrankov v obliki plačil obresti, vnesti tehnično spremembo, kot to določa prvi odstavek člena 20(2) Sporazuma.

Prvi pododstavek člena 20(2) Sporazuma določa, da se seznam pristojnih organov iz Priloge I lahko spremeni z navadnim uradnim obvestilom Kneževine Monako drugi pogodbenici za organ iz točke (a) te priloge in z uradnim obvestilom Evropske skupnosti za druge organe.

V imenu Unije Vas obveščam, da so pristojni organi za Bolgarijo, Romunijo in Hrvaško naslednji:

— za Bolgarijo: Изпълнителният директор на Националната агенция за приходите ali pooblaščeni predstavnik,

— za Romunijo: Președintele Agenției Naționale de Administrare Fiscală ali pooblaščeni predstavnik,

— za Hrvaško: Ministar financija ali pooblaščeni predstavnik,

in da jih je treba dodati v Prilogo I k Sporazumu pod točkami (aa), (ab) oziroma (ac) za pristojnimi organi iz točke (z).

Sprejmite, prosim, izraze našega globokega spoštovanja,
SL Uradni list Evropske unije L 170/1

Informacija o začasni uporabi Dodatnega protokola k Sporazumu med Kraljevino Norveško in Evropsko unijo o norveškem finančnem mehanizmu za obdobje 2009–2014 zaradi sodelovanja Republike Hrvaške v Evropskem gospodarskem prostoru

Glede na to, da so se postopki, potrebni za začasno uporabo Dodatnega protokola k Sporazumu med Kraljevino Norveško in Evropsko unijo o norveškem finančnem mehanizmu za obdobje 2009–2014 zaradi sodelovanja Republike Hrvaške v Evropskem gospodarskem prostoru (1), podpisanega 11. aprila 2014 v Bruslju, zaključili 11. aprila 2014, se ta protokol začasno uporablja od 12. aprila 2014.

(1) Glej str. 5 tega Uradnega lista.
SL Uradni list Evropske unije L 170/1

Informacija o začasni uporabi Dodatnega protokola k Sporazumu med Evropsko gospodarsko skupnostjo in Islandijo zaradi pristopa Republike Hrvaške k Evropski uniji

Glede na to, da so se postopki, potrebni za začasno uporabo Dodatnega protokola k Sporazumu med Evropsko gospodarsko skupnostjo in Islandijo zaradi pristopa Republike Hrvaške k Evropski uniji (1), podpisanega 11. aprila 2014 v Bruslju, zaključili 23. maja 2014, se bo ta protokol začasno uporabljal od 1. avgusta 2014.

(1) Glej str. 5 tega Uradnega lista.
SL Uradni list Evropske unije L 79/1

Podaljšanje Sporazuma o sodelovanju v znanosti in tehnologiji med Evropsko skupnostjo in vlado Ruske federacije: informacije o začetku veljavnosti

Podaljšani Sporazum o sodelovanju v znanosti in tehnologiji med Evropsko skupnostjo in vlado Ruske federacije, ki je bil podpisan 16. novembra 2000 (1) ter podaljšan leta 2003 (2), leta 2009 (3) in leta 2014 (4), je v skladu s točko (a) člena 12 Sporazuma začel veljati 14. februarja 2014. Podaljšanje Sporazuma za nadaljnjih 5 let v skladu s točko (b) člena 12 Sporazuma učinkuje od 20. februarja 2014.

(1) UL L 299, 28.11.2000, str. 14.

(2) UL L 299, 18.11.2003, str. 20.

(3) UL L 92, 4.4.2009, str. 3.

(4) UL L 32, 1.2.2014, str. 1.
SL Uradni list Evropske unije L 69/1

Obvestilo o datumu začetka veljavnosti Protokola o določitvi ribolovnih možnosti in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani

Po podpisu 18. septembra 2012 so Vlada Danske, lokalna vlada Grenlandije in Evropska unija 21. decembra 2012, 28. decembra 2012 oziroma 29. januarja 2014 poslale uradna obvestila, da so zaključile notranje postopke za sklenitev sporazuma o partnerstvu v ribiškem sektorju.

Protokol je v skladu s tem na podlagi člena 13.1 Sporazuma začel veljati 29. januarja 2014.
SL Uradni list Evropske unije L 8/10

Uradno obvestilo Evropske unije Kneževini Andori o tehnični spremembi zaradi pristopa Bolgarije in Romunije 1. januarja 2007 in Hrvaške 1. julija 2013 Priloge I k Sporazumu med Evropsko skupnostjo in Kneževino Andoro o določitvi ukrepov, enakovrednim ukrepom iz Direktive Sveta 2003/48/ES z dne 3. junija 2003 o obdavčevanju dohodka od prihrankov v obliki plačil obresti

Spoštovani,

v čast se mi je sklicevati na Sporazum med Evropsko skupnostjo in Kneževino Andoro o določitvi ukrepov, enakovrednim ukrepom iz Direktive Sveta 2003/48/ES o obdavčevanju dohodka od prihrankov v obliki plačil obresti.

Zaradi pristopa Bolgarije in Romunije 1. januarja 2007 in Hrvaške 1. julija 2013 je treba v Prilogo I k Sporazumu med Evropsko skupnostjo in Kneževino Andoro o določitvi ukrepov, enakovrednim ukrepom iz Direktive Sveta 2003/48/ES o obdavčevanju dohodka od prihrankov v obliki plačil obresti, vnesti tehnično spremembo v obliki, kakor jo določa prvi pododstavek člena 18(2) Sporazuma.

Prvi pododstavek člena 18(2) Sporazuma določa, da seznam pristojnih organov, ki je naveden v Prilogi I, Kneževina Andora lahko spremeni z navadnim sporočilom drugi pogodbenici, kar zadeva organe iz točke (a) navedene priloge, Evropska skupnost pa kar zadeva druge organe.

V imenu Unije Vas obveščam, da so pristojni organi za Bolgarijo, Romunijo in Hrvaško naslednji:

— za Bolgarijo: Изпълнителният директор на Националната агенция за приходите ali pooblaščeni predstavnik,

— za Romunijo: Președintele Agenției Naționale de Administrare Fiscală ali pooblaščeni predstavnik,

— za Hrvaško: Ministar financija ali pooblaščeni predstavnik,

in da jih je treba dodati v Prilogo I k Sporazumu pod točkami (aa), (ab) oziroma (ac) za pristojnimi organi iz točke (z).

Sprejmite, prosim, izraze našega globokega spoštovanja,
naslov V: poglavje 1 (razen člena 338(k) ter členov 339 in 342), poglavje 6 (razen člena 361, člena 362(1)(c), člena 364 ter točk (a) in (c) člena 365), poglavje 7 (razen člena 368(3) ter točk (a) in (d) člena 369 (3)), poglavji 12 in 17 (razen člena 404(h)), poglavje 18 (razen člena 410(b) in člena 411), poglavja 20, 26 in 28 ter člena 353 in 428;
SL Uradni list Evropske unije L 254/1

Dopis v zvezi z začasno uporabo Vmesnega sporazuma o partnerstvu med Evropsko skupnostjo na eni strani ter pogodbenico Srednjo Afriko na drugi strani (1)

Evropska unija in Republika Kamerun sta sporočili, da sta zaključili postopke, potrebne za začasno uporabo Vmesnega sporazuma, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, v skladu s členom 98 tega sporazuma. Zato se ta sporazum med Evropsko unijo in Republiko Kamerun začasno uporablja od 4. avgusta 2014.

(1) UL L 57, 28.2.2009, str. 1.